##### ESCOLA INFANTIL PÚBLICA

##### DE 1r. CICLE ”ES NIERÓ”

***GUIA INFORMATIVA PER A LES FAMÍLIES***

***CURS 2021-2022***

L’objectiu d’aquest document, aprovat al Consell d´Escoleta, és facilitar a les famílies tota la informació de caire administratiu que regeix aquest centre.

**ÍNDEX**

1. CARACTERÍSTIQUES ORGANITZATIVES GENERALS
2. INFORMACIÓ I MATRICULACIÓ
3. HORARI
4. QUOTES
5. CALENDARI ESCOLAR
6. IMPRÈS PER LLIURAR EN EL MOMENT DE LA MATRICULACIÓ
7. **CARACTERÍSTIQUES ORGANITZATIVES GENERALS**

El mes de desembre de 2008, s’autoritza la creació de l’escola infantil pública de primer cicle EIP “Es Nieró” d’Alaró, per la Conselleria d’educació, que, en conseqüència, queda configurada de la següent manera:

Codi de centre: 07013796

Denominació genèrica: Escola infantil pública de primer cicle.

Denominació geogràfica: EI Es Nieró

Titular: Ajuntament d’Alaró

Domicili; C/ de Can Cladera, núm. 14

Localitat: Alaró

Municipi: Alaró

Ensenyaments autoritzats: educació infantil de primer cicle.

Capacitat: 8 unitats.

L’escola queda obligada al compliment de la legislació vigent i a sol·licitar l’oportuna revisió quan s’hagi de modificar qualsevol de les dades que assenyala aquest acord, inclosa la gestió de l’escola.

Els trets fonamentals de l’escola infantil de primer cicle “Es Nieró”, en relació a l’oferta pedagògica són:

1. -El primer cicle d’educació infantil comprèn l’educació dels infants de 0-3 anys, d’acord amb els objectius i continguts educatius establerts, té caràcter voluntari i s’organitza per donar resposta a les necessitats educatives i als drets dels infants i de les seves famílies.
2. -El primer cicle d’educació infantil té per objecte atendre el desenvolupament equilibrat de les capacitats afectives, motrius, cognitives i de la comunicació i el llenguatge, així com l’inici de les pautes elementals de convivència i relació social i de la descoberta del propi entorn físic i social. També té per objecte facilitar als infants la construcció d’una imatge positiva i equilibrada d’ells mateixos i l’inici de la pròpia autonomia.

Per tant :

* 1. -El nostre centre és un servei adreçat als infants de 0-3 anys, que garanteix els drets de l’Infant  i es centra en els seu desenvolupament i benestar.
  2. -Disposa d’instal·lacions suficients i adequades a les condicions d’espai, d’ambient i de materials per oferir suficients possibilitats educatives, d’higiene i seguretat per la consecució dels objectius educatius.
  3. -L’Infant està atès per professionals qualificats, amb l’objectiu de proporcionar una educació de qualitat.
  4. -El centre possibilita la cooperació i l’intercanvi d’informació entre les famílies i l’escola per garantir un desenvolupament harmoniós en el procés educatiu de l’infant.
  5. -La llengua de comunicació i d’ensenyament és la llengua catalana, pròpia de les Illes Balears.

Els  aspectes organitzatius del centre són competència de la coordinadora, que actuarà conjuntament amb la resta de l’equip educatiu.

L´Escola Infantil Pública és un servei adreçat als nins i nines del nostre municipi de 0 a 3 anys. Els nadons es podran incorporar a partir de les 16 setmanes de vida.

1. **INFORMACIÓ I MATRICULACIÓ**

A través de la web de l’ajuntament es penjarà la informació organitzativa i tècnica sobre la matriculació a l´Escola Infantil i s’informarà sobre la disponibilitat de places. Quan s’obre el període/calendari del procés d’escolarització, la sol.licitud es farà telemàticament ( tota la informació la web). Durant la resta del curs escolar es farà la matrícula a les oficines municipals.

Una vegada matriculat l’infant, es facilitarà a les famílies el contacte amb l´Escola Infantil, que consistirà en una **trobada/** **entrevista inicial** amb el tutor (la darrera setmana d’agost), i que s’avisarà a les famílies des de la mateixa Escola Infantil; **sense la qual no serà possible que l´infant s’incorpori al centre.**

**IMPORTANT:** Tota la informació pedagògica es lliurarà a l´escola infantil.

**-Pels infants de nova incorporació, el dia de la trobada/ primera entrevista amb el tutor. (S'avisarà telefònicament o email , durant el mes de juliol, i es farà la darrera setmana d'agost).**

**Cada família ha d’aportar al tutor a l’escoleta el dia de la primera trobada/ entrevista:**

* **1 fotot tamany carnet.**
* **Còpia de la targeta sanitària.**
* **Entrevista inicial emplenada.**
* **Periode d’adaptació:**

Durant la primera setmana de l’inici del nou curs, tots els infants hauran de seguir un procés d’adaptació a l’escola. Per això, els primers dies, els infants només assistiran un parell d’horetes (alguns d’ells acompanyats d’un familiar ) i així progressivament . Es donarà més informació a l’entrevista inicial i/o amb el tutor/tutora.

1. **HORARI**

L’horari del centre serà de 8h a 17h , (hi pot haver canvis amb la estructuració de l’horari (de 8 a 16h), com ha passat aquest curs; per poder fer grups de convivència, seguint el protocols de conselleria) de setembre a juliol, amb la següent distribució:

* De 8 h a 9 h, servei de matinet.
* de 9h a 12,45h, servei d'atenció educativa.
* De 13h a 13,45h; servei extraescolar
* De 13h a 17 h, serveis complementaris: menjador, descans i joc.

Si hi ha una baixa d’un infant durant el curs, aquest lloc es cobrirà amb un altre infant.

En cap cas, el **temps de permanència màxima dels infants al centre, no ha de superar les 8 hores diàries,** així com es preveu a l’article 16 del decret 60/2008 de 2 de maig, pel qual s’estableixen els requisits mínims dels centres de primer cicle d’educació infantil.

1. **QUOTES**

El preu públic per la prestació dels serveis de Centre d’educació infantil (0-3 anys) “Es Nieró” **\***

1. Assistència de les 8 hores a les 13 h. ( 5 h. acumulades): 130,00 €/mes
2. Assistència de les 9 hores a les 13 h. (4 h. acumulades): 120,00 €/mes
3. Assistència de les 9 hores a les 15 h. (6 h. acumulades): 140,00 €/mes
4. Assistència de les 8 hores a les 14h. (6 h .acumulades): 140,00€/mes
5. Assistència de 8 a 15 h. (7 h. acumulades): 150,00 €/mes
6. Assistència de 8 a 16 h. (8 h. acumulades): 160,00 €/mes
7. Assistència de 9 a 17h (8 hores acumulades ):160,00€/mes
8. Assistència de 9 a 16 h. (7 h. acumulades): 150,00 €/mes
9. Assistència de 9 a 14 h. (5 h. acumulades): 130,00 €/mes (condició: han de ser usuaris del servei de menjador)
10. Hores soltes 3 euros/hora **\*\***

**-El menú de menjador no entra dins aquestes quotes horàries. Se paga apart.**

**\* Aquestes quotes poden ésser modificades pel curs 2021-2022**

**\*\* Són aquelles hores de servei no contemplades en la matrícula de l'infant i de les quals se'n faci ús. Per exemple, quan es matricula a l'infant en horari de 9h a 13h, però per algun motiu fa ús d'un altre horari, es cobren les hores soltes.**

Per poder tenir assegurada la plaça a la qual es matricula l’infant, s’haurà d’abonar la quota mensual a partir de l’inici del curs. En cas contrari, tenir lloc al centre, dependrà de la disponibilitat de places.

**BONIFICACIONS:**

- En cas d’assistència d´un infant d´una família nombrosa les quotes es reduiran un 25 %

- En cas d’assistència d’un o més germans, les quotes es reduiran un 25 %

**Aquestes bonificacions o reduccions en cap cas es poden acumular i, per tant, són excloents.**

A sol·licitud de les persones interessades i previ informe favorable dels Serveis Socials Municipals, es podran atorgar majors bonificacions i, fins i tot, l’exempció total del pagament, quan les circumstàncies socioeconòmiques ho aconsellin.

**PAGAMENT:**

El pagament es durà a terme per mensualitats avançades que es pagaran durant la primera setmana de cada mes a les oficines municipals o mitjançant domiciliació bancària dels rebuts en base a les dades que es rebin de l´Escola Infantil.

**Per donar de baixa qualsevol alumne, s’ha d’avisar amb un mínim d’antelació d'un mes abans.**

La no assistència, per qualsevol motiu, no implica cap reducció ni eliminació de les quotes.

**Qualsevol modificació horària que es doni durant el curs, ha de ser registrada a les oficines de l’ajuntament un mes abans i notificada a les mestres mitjançant full d’inscripció. En cas contrari es cobraran les hores al preu d’hores soltes.**

**En cas que l´infant arribi a l´Escola Infantil abans de l’hora en què està inscrit o el recolleixin més tard es cobrarà l’hora sencera.**

**Altres pagaments:** a part de les quotes mensuals, l’escola demanarà a les famílies una quantitat determinada a l'inici del curs, en concepte del “DIARI DE L’INFANT” (àlbum personalitzat amb fotografies, amb tot el que treballam a l’escola; hàbits i rutines, activitats, propostes,celebracions...)

**SERVEI DE MENJADOR:**

**SERVEI DE CUINA COMPARTIT AMB EL CEIP PERE ROSSELLÓ I OLIVER**

L’APIMA ( associació de pares i mares del Ceip Pere Rosselló i Oliver i del EIP “ES NIERÖ”) gestiona el servei de cuina i menjador dels dos centres . A principi de curs se passarà a les famílies tota la informació corresponent a l’ús d’aquest servei.

Preus:

Alumnat fix: domiciliació bancària. Preu menú: 4,60 euros.

Alumnat eventual: blocs de 5 ó 10 tiquets. Targeta bancària o efectiu. Preu menú: 5,20 euros.

-Aquests preus pot ser canviin durant el nou curs.

1. **CALENDARI**

* INICI DEL CURS ESCOLAR**:** dimecres, 1 de setembre de 2021.
* VACANCES DE NADAL: Encara per concretar.
* VACANCES DE PASQUA: Encara per concretar.
* DIES FESTIUS:

Dia 12 octubre de 2021

Dia 1 de novembre de 2021

Dia 6 de desembre de 2021

Dia 8 de desembre de 2021

Dia 1 de març de 2022

* FINALITZACIÓ DE CURS: dia 23 de juliol de 2022.
* A principi de curs s’entregarà a les famílies el calendari escolar complet del curs 2021-2022.

**NOTA**: S’han de tenir en compte aquelles festes que legalment s’estableixin en cada municipi o localitat i aquelles que determini la Conselleria de Treball i Formació. Quan una de les dues festes locals o les dues coincideixen amb dies no lectius del curs 2019-2020, el centre pot determinar, en substitució d’aquestes, tants dies no lectius com coincidències s’hagin produït.

**6-IMPRÈS PER LLIURAR EN EL MOMENT DE LA MATRICULACIÓ.**

El Sr./La Sra. ....................................................................................................................

Pare/Mare/Tutor de .......................................................................................................

**MANIFESTA** haver llegit la informació sobre l’Escola Infantil de l´Ajuntament d’Alaró i es considera assabentat/assabentada del seu contingut.

Signat:

Alaró, ..................................................d ...................................de 2021